ปัญหา: ภายในซอยดังกล่าว พบบริษัท สีพ่นสแตนเลส P Paint เลขที่ 109/12-13 มีการตัดเหล็กทำให้เกิดเสียงดังรบกวนเป็นประจำ มีการตัดเหล็กไม่เป็นเวลา บางวันจะตัดเวลา 20.00 น. บางวันจะตัดเวลา 22.00 น. และบางวันจะมีการดีดกีต้าร์ร้องเพลงเสียงดังในยามวิกาล อ้างอิงเลขที่รับแจ้ง 72J9DB เจ้าหน้าที่ตอบกลับมาเมื่อวันที่ 14 มี.ค. 67 แจ้งว่า กรณีเหตุร้องเรียนนี้เจ้าหน้าที่ฝ่ายสิ่งแวดล้อมและสุขาภิบาลสำนักงานเขตบางบอน ได้เข้าตรวจสอบสถานที่ดังกล่าวพบบ้านเลขที่ 109/12-13 ถนนเอกชัย แขวงคลองบางพราน เขตบางบอน กทม.ใช้ชื่อบริษัทพี.เค. สแตนเลส จำกัด ประกอบกิจการ เกี่ยวกับโลหะ (งานสแตนเลส) ซึ่งยังไม่ได้รับอนุญาตจากเจ้าพนักงานท้องถิ่นขณะตรวจสอบพบมีการนำสแตนเลสมาตัดแต่งบริเวณด้านหลังอาคาร เกิดเสียงดังรบกวนจริง ในเบื้องต้นเจ้าหน้าที่จึงได้ออกแบบตรวจแนะนำของเจ้าพนักงานตามพ.ร.บ.การสาธรณสุข พ.ศ.2535ให้ เจ้าของกิจการนำชิ้นส่วนสแตนเลสงานต่างๆมาตัดภายในอาคารที่ปิดมิดชิด และห้ามประกอบกิจการในเวลากลางคืน เพื่อลดปัญหาเรื่องเสียงดังรบกวนบ้านเรือนใกล้เคียง และให้ยื่นเอกสารขอรับใบอนุญาตประกอบกิจการที่เป็นอันตรายต่อสุขภาพ ทั้งนี้เจ้าหน้าที่จะได้ติดตามผลต่อไป

ผู้ร้องแจ้งว่า หลังจากเจ้าหน้าที่เข้าตรวจสอบ เสียงก็หายไปประมาณ 1 สัปดาห์ ปัจจุบันกลับมาตัดเหล็ก เจาะ ตอก ส่งเสียงดังรบกวนตั้งแต่เวลา 19.45 น. เป็นต้นไป ปัจจุบันเวลา 22.57 น. ยังได้ยินเสียงดังรบกวนอยุ่ ทำให้ไม่สามารถพักผ่อนได้ ขอให้เจ้าหน้าที่ที่เกี่ยวข้องดำเนินการตรวจสอบและแก้ไขอีกครั้ง
บ้านเลขที่: 109/12-13
ซอย: เอกชัย 56
ถนน: เอกชัย 
จุดสังเกต:  เข้าซอยดังกล่าวไปเกือบสุดซอย ซ้ายมือ 
เขต: บางบอน
#1555